Dubrovnik, 28. travnja 2017.

**Obavijest: Otvoren natječaj za stipendije Libertas Foundation**

Otvoren je natječaj za stipendiranje učenika obrtničkih zanimanja za školsku godinu 2017./2018. koje dodjeljuje Libertas Foundation u suradnji s udrugom DEŠA- Dubrovnik.

Libertas Foundation je udruga iseljenih Hrvata iz San Pedra, Kalifornija koja humanitarnim akcijama pomažu programe korisne zajednici. Jedan od programa je i zaklada “Ante i Evelyn Mrgudić” kroz koju se ove stipendije kontinuirano dodjeljuju od 2003. godine. Kroz ovaj natječaj godišnje se stipendira 10 – 12 učenika obrtničkih zanimanja.

Stipendiju mogu zatražiti svi koji ispunjavaju sljedeće uvjete:

- pohađaju obrtničku školu ili je namjeravaju najesen upisati

- žele se vratiti u svoje mjesto boravka nakon školovanja,

- dobri su i uzorni učenici,

- potječu iz obitelji lošijeg imovinskog stanja,

- žive u Dubrovačko-neretvanskoj županiji.

Stipendija iznosi 1.000 USD za školsku godinu.

Molbe ćemo zaprimati od kraja školske godine do 1. kolovoza 2017.

**Uz molbu učenici trebaju priložiti:**

- **kopiju zadnje svjedodžbe**,

- **potvrdu o materijalnom stanju obitelji** (kopiju obrasca zadnje plaće ili mirovine ili potvrdu HZZ-a o nezaposlenosti oca ili majke)

- **preporuku razrednika ili ravnatelja osnovne ili zanatske škole** (ukoliko se radi o učenicima osmih razreda molimo u preporuci naznačiti za koju se školu/smjer učenik prijavljuje)

**Prijave s potrebnom dokumentacijom dostaviti osobno ili poštom do 1. kolovoza 2017. u**

**ured DEŠE, Frana Supila 8, 20 000 Dubrovnik, s napomenom – „ZA STIPENDIJE“.**

Sve dodatne informacije mogu se dobiti na telefon 020/311-625.